ДОМ ЗДРАВЉА „ВЕЉКО ВЛАХОВИЋ“

Број : 2726/2022

Дана : 22.06.2022. године

В Р Б А С

На основу члана 24. Закона о раду („Службени гласник РС“ бр.24/2005; 61/2005; 54/2009; 32/2013; 75/2014 и 13/2017 - одлука УС; 113/2017 и 95/2018 - аутентично тумачење), члана 27.к. Закона о буџетском систему („Службени гласник РС“ бр. 54/2009; 73/2010; 101/2010; 101/2011; 93/2012; 62/2013; 63/2013 – испр; 108/2013; 142/2014; 68/2015 - др. закон; 103/2015; 99/2016; 113/2017; 95/2018; 31/2019; 72/2019; 149/2020 и 118/2021), члана 7. и 8. Посебног колективног уговора за здравствене установе чији је оснивач Република Србија, аутономна покрајина и јединица локалне самоуправе („Службени гласник РС“ бр. 96/2019 и 58/2020 - анекс), члана 23. Статута Дома здравља „Вељко Влаховић“ Врбас, а у складу са Кадровским планом за Дом здравља „Вељко Влаховић“ Врбас за 2022. годину, број 112-01-64/2022-02 од 29.03.2022. године, вршилац дужности директорa Дома здравља „Вељко Влаховић“, дана 22.06.2022. године расписује:

**ОГЛАС**

**ЗА ПРИЈЕМ У РАДНИ ОДНОС**

**1.**

Оглашава се пријем у радни однос са пуним радним временом на  **ОДРЕЂЕНО ВРЕМЕ** због повећаног обима посла, ради пружања неопходне здравствене заштите у време заразне болести COVID-19, најкасније до 30.09.2021.године за следећа радна места:

**а) ВОЗАЧ У САНИТЕТСКОМ ПРЕВОЗУ у СЛУЖБИ ХИТНЕ МЕДИЦИНСКЕ ПОМОЋИ** - **1 ( један ) извршилац**

ОПИС ПОСЛА:

Врши транспорт болесника. Редовно одржава кола. Обавља мање поправке на возилима. Води потребну евиденцију. Ради и друге послове из делокруга свога рада. За свој рад непосредно је одговоран начелнику службе и директору Дома здравља.

**б) ФИНАНСИЈСКО-РАЧУНОВОДСТВЕНИ РЕФЕРЕНТ у СЛУЖБИ ЗА ЕКОНОМСКО-ФИНАНСИЈСКЕ ПОСЛОВЕ**- **1 (један) извршилац**

ОПИС ПОСЛА:

Пружа техничку подршку у припреми појединачних аката. Надзире пријем и врши контролу формалне исправности књиговодствених исправа. Врши пријем, контролу и груписање улазне документације и даје налог за финансијско задуживање. Израђује дневне и месечне прегледе по добављачима. Обрачунава зараде, накнаде путних и других трошкова, хонораре и остала давања запосленима или уговорно ангажованим лицима. Припрема и обрађује документацију за исплату зарада, накнада зарада и других примања радника. Припрема сву прописану доикументацију за подношење Пореској управи и другим прописима установљеним органима и службама. Врши усаглашавање са главном књигом свих конта за обрачун зарада, накнада зарада и друга примања. Води прописане електронске евиденције и обавља електронска плаћања. Контролише обраду, контирање и припрему за књижење. Контира документацију која није обухваћена аутоматском обрадом. Уноси податке из налога за књижење. Контира документацију која није обухваћена аутоматском обрадом. Уноси податке из налога за књижење. Контролише и књижи изводе. Контролише евидентирање пословних промена у пословним књигама и евиденцијама.Води прописане евиденције. Одлаже, чува и архивира рачуноводствене исправе у складу са прописима. Ажурира податке у одговарајућим базама. Учествује при изради периодичног и годишњег обрачуна. Анализира стање и извештава непосредног руководиоца о уоченим грешкама. Доставља податке о дуговањима. Врши коресподенцију са купцима и добављачима. За свој рад непосредно је одговоран шефу књиговодства, помоћнику директора за финансијско - рачуноводствене послове и директору Дома здравља.

**2.**

Услови за заснивање радног односа за послове из тачке 1. овог члана су општи услови за заснивање радног односа утврђени Законом о раду („Службени гласник РС“ бр. 24/2005; 61/2005; 54/2009; 2/2013; 75/2014 и 13/2017 - одлука УС; 113/2017 и 95/2018 – аутентично тумачење ) и посебни услови утврђени Правилником о организацији и систематизацији послова Дома здравља „Вељко Влаховић“ Врбас, број 586 од 26.03.2018. године са пратећим изменама и допунама.

**3.**

Посебни услови за заснивање радног односа за послове из тачке 1.а су :

УСЛОВИ:

а) Стручна спрема / образовања - средње образовање

б) Додатна знања / испити / радно искуство:

- возачка дозвола „Б“ категорије;

- 1 година радног искуства у струци на пословима возача;

- поред општих здравствених услова, на овом радном месту може радити лице које испуњава посебне здравствене услове предвиђене одговарајућим прописима;

- радно место са посебним условима рада.

Посебни услови за заснивање радног односа за послове из тачке 1. б су :

УСЛОВИ:

а) Стручна спрема / образовање: средње образовање - завршена средња економска школа или гимназија - IV степен стручне спреме;

б) Додатна знања / испити / радно искуство:

- знање рада на рачунару.

**4.**

Као доказ о испуњености услова кандидат уз молбу **за пријем у радни однос** за послове из тачке **1. а** треба да достави:

- пријаву на оглас;

- оверену фотокопију дипломе о завршеној средњој школи;

- доказ о радном искуству од једне године на пословима возача;

- кратку биографију.

Као доказ о испуњености услова кандидат уз молбу **за пријем у радни однос** за послове из тачке **1. б.** треба да достави:

- пријаву на оглас;

- оверену фотокопију дипломе о завршеној школи.

**5.**

Приликом **заснивања радног односа** за послове из тачке **1.а, и 1.б. изабрани кандидати** дужни су да доставе:

- лекарско уверење као доказ о здравственој способности за послове за који се заснива радни однос;

- уверење да се против њега не води истрага или кривични поступак (уверење издаје суд).

**6.**

Пријавом на оглас кандидат даје своју сагласност за обраду података о личности у сврху избора за пријем у радни однос. Подаци се не могу користити у друге сврхе. Подацима рукује и податке обрађује Одељење за правне послове Дома здравља „Вељко Влаховић“ Врбас.

**7.**

Оглас објавити код Националне службе за запошљавање Врбас, web страници Министарства здравља Републике Србије ([www.zdravlje.gov.rs](http://www.zdravlje.gov.rs/)), као и на web страници Дома здравља „Вељко Влаховић“ Врбас ( [www.dzvs.rs](http://www.dzvs.rs) ).

**Рок за подношење пријаве је 8 (осам) дана од дана објављивања огласа на сајту Министарства здравља.**

**8.**

О потреби спровођења даљих разговора са кандидатима који се јаве на конкурс, а ради пружања додатних података који могу бити важни за одлуку о пријему одлучиће директор.

Одлука о избору кандидата донеће се у року од 30 дана од истека рока за подношење пријава и иста ће бити објављена на web страници Дома здравља „Вељко Влаховић“ Врбас ([www.dzvs.rs](http://www.dzvs.rs) ).

**9.**

Пријаве се подносе лично на писарници Дома здравља „Вељко Влаховић“ Врбас, Палих бораца 20, радним даном од 7.00-15.00 сати или путем поште на адресу: Дом здравља „Вељко Влаховић “ Врбас, Палих бораца 20, 21460 Врбас са назнаком „ Пријава на оглас за пријем у радни однос за послове .........( навести тачно радно место за које кандидат подноси пријаву)“.

Непотпуне, неблаговремене пријаве као и пријаве са неодговарајућом документацијом неће бити разматране.

В.Д.ДИРЕКТОРА

др Горан Ђуровић

специјалиста пластичне, реконструктивне

и естетске хирургије